Akira Torijama

Akira Torijama (; 1955 m. balandžio 5 d. – 2024 m. kovo 1 d.)Anime 3000 Biography  – japonų manga komiksų rašytojas ir iliustruotojas, labiausiai žinomas už kūrinius „Dr. Slump“ (1980 m.) ir „Dragon Ball“ (1984 m.).

 Biografija 
Akira Torijama gimė 1955 m. balandžio 5 d. Nagojoje, Aičio prefektūroje, Japonijoje.Akira Toriyama`s biography 

1974 m. A. Torijama baigė prefektūros pramonės dizaino departamento aukštąją mokyklą ir įsidarbino skelbimų rengėjų firmoje, bet po 3 metų prarado susidomėjimą toliau tęsti darbą įmonėje ir nusprendė pasitraukti. Jis norėjo pakeisti gyvenimo būdą, tad nusprendė pradėti piešti manga komiksus.

Gyveno Kijosu mieste. Kalbant apie animaciją, A. Torijama yra išsakęs, kad jį žavi Osamu Tezuka kūrinys „Astro Boy“, taip pat Volto Disnėjaus „101 dalmantinas“ (One Hundred and One Dalmatians) piešimo kokybė, o ankstyvieji Džekio Čano filmai padarė pastebimą įtaką jo kūrybai.

2024 m. kovo 1 d. Torijama mirė nuo į smegenis išsiliejusio kraujo, būdamas 68 metų amžiaus. Laidotuvės vyko privačiai, jose dalyvavo tik jo šeima. Apie jo mirtį po savaitės, kovo 8 d., pranešė jo sukurta kompanija „Bird Studio“.

 Kūryba 
A. Torijama debiutavo 1979 m. su kūriniu „Stebuklų sala“ (Wonder Island), kurį išleido žurnalas „Weekly Shōnen Jump“. Pripažinimą gavo už „Dr. Slump“ manga ir anime seriją, kuri publikuota leidyklos „Shueisha“ žurnale „Shōnen Jump“ nuo 1980 iki 1984 m. Rašyti šį kūrinį jis ėmėsi, kai jam buvo 25-eri ir dar tebegyveno su tėvais. 1982 m. pelnė Shogakukan Manga Award apdovanojimą už „Dr. Slump“ geriausios shōnen arba shōjo metų manga serijos kategorijoje.

1984 m. A. Torijama sukūrė „Dragon Ball“ (), kuri buvo išleista manga komiksų žurnale „Weekly Shōnen Jump“. Komiksai dalinai rėmėsi klasikinės kinų pasakos „Kelionė į vakarus“ motyvais. Manga iškart išpopuliarėjo, Japonijoje buvo parduota virš 35 000 000 egz. tiražu. Galop „Dragon Ball“ sumušė žurnalo „Weekly Shōnen Jump“ geriausio bestselerio rekordus. Be Japonijos, serija išpopuliarėjo tiek Europoje (1988 m.), tiek JAV (1996 m.) ir Lotynų Amerikoje. 2012 m. duomenimis, Japonijoje parduota virš 156 mln., o visame pasaulyje virš 230 mln. egz.

Kūrinio sėkmė paskatino Torijamą tęsti šią mangą iki 1995 m. Per tuos 11 metų jis sukūrė 519 skyrių, kurie vėliau buvo surinkti į 42 tomus. Vieno tomo apimtis vidutiniškai siekia 200 puslapių. Dar didesnė manga tęsinio sėkmė paskatino adaptuoti ją į du anime televizijos serialus, animuotus filmus, videožaidimus ir kitokią produkciją. A. Torijamai nusprendus galop užbaigti „Dragon Ball“, redaktoriai tam neprieštaravo. Dar buvo sukurtas trečiasis serialas, pavadinimu „Dragon Ball GT“, nors ir tiesiogiai neparemtas originaliu kūriniu. Torijama projekte dalyvavo tik dalinai, prižiūrėjo kūrybą, kištis galėjo ribotai.creating of Dragon Ball GT  Iš viso, užbaigus trečiąjį serialą, „Dragon Ball“ apimtis siekė 500 serijų.

Vėliau sekę kūriniai, kaip, pvz., „Cowa!“, „Kajika“ ir „Sand Land“, nepasižymėjo didele apimtimi, turėjo po 100–200 puslapių. A. Torijama kartu su „One Piece“ kūrėju Eičiro Oda sukūrė „Cross Epoch“. Tai istorija, kur „Dragon Ball“ ir „One Piece“ sudvejinami.

A. Torijama sukūrė keletą veikėjų RPG žanro kompiuteriniams žaidimams „Dragon Quest“, „Chrono Trigger“, „Blue Dragon“, taip pat muštynių žaidimus „Tobal No. 1“ ir „Tobal 2“ žaidimų konsolei PlayStation. Jis taip pat sukūrė veikėjus Xbox 360 žaidimui „Blue Dragon“ (bei jo anime adaptacijai).

Vėliau Torijama įkūrė studiją „Bird Studio“ ( =  'paukštis'). Studija dirbo prie žaidimo internetu „Dragon Ball Online“, kuris pasirodė 2010 m. ir buvo skirtas Japonijos bei Pietų Korėjos rinkoms.

2007 m. interviu su „Shōnen Jump“ Torijama pareiškė, kad jis nenumano, kas turėtų įvykti, kad jis nuspręstų pratęsti savo kūrinių istorijas.http://www.tyroneshine.com/projects/akira-toriyama/toriyama-biography.html 

2013 m. pasirodė anime filmas „Dragon Ball Z: Battle of Gods“, apimantis „Dragon Ball Z“, „One Piece“ ir „Toriko“ anime istorijas. A. Torijama ženkliai prisidėjo prie scenarijaus rašymo. 2015 m., po filmo „Dragon Ball Z: Battle of Gods“, sekė kino ekranuose pasirodęs „Resurrection 'F'“, o tų pačių metų liepą pradėta rodyti naują „Dragon Ball“ frančizės serialą „Dragon Ball Super“. Nors pastarasis nėra paremtas manga motyvais, Torijama laikomas pagrindiniu autoriumi, nes istorija ir veikėjų dizainas kurti būtent jo paties.

 Kūriniai 
 Pavadinimas  Metai  Pastaba Awawa World  1977  neišleista Wonder Island  1978–1979  2 vienkartiniai teminiai rinkiniai (one-shot) Today’s Highlight Island  1979  One-shot Tomato  1979  One-shot Hetappi  1982  1 tankōbon, piešimo pamokos, bendraautoris: Akira Sakuma Dr. Slump  1980–1985  18 tankōbon, kanzenban Escape  1981  One-shot Pola & Roid  1981  One-shot Pink  1982  One-shot Mad Matic  1982  One-shot Chobit  1983  2 One-shots, nepainiokite su Clamp sukurta Chobits manga. Dragon Boy  1983  2 One-shots Tongpoo  1983  One-shot Akira Toriyama’s Manga Theater Vol.1  1983  1 tankōbon Dragon Ball  1984–1995  42 tankōbon, kiek vėliau surinktas i 34 kanzeban specialius leidinius Mr. Ho  1986  One-shot Lady Red  1987  4 one-shots, suaugusiems skirta manga Kennosuke-sama  1987  One-shot Sonchoh  1987  One-shot Mamejiro  1988  One-shot Akira Toriyama’s Manga Theater Vol.2  1988  1 tankōbon Karamaru  1989  One-shot Wolf  1990  One-shot Cashman Saving Soldier  1991  3 one-shots – 1998 m., 1 tankōbon Dub & Peter 1  1992  4 one-shots Go! Go! Ackman  1993  11 one-shots Chotto Kaettekita Dr. Slump  1994–1997  4 tankōbon Tokimecha  1996  One-shot Alien X-Peke  1997  One-shot Bubul 1997  One-shot Akira Toriyama’s Manga Theater Vol.3  1997  1 tankōbon Cowa!  1997–1998  1 tankōbon Cashman Saving Soldier/New Cashman Saving Soldier  1998  1 tankōbon Tahi Mahi  1998  1 tankōbon Kajika  1998  1 tankōbon Neko Majin  1999–2005  5 one-shots, 1 tankōbon/kanzenban Sand Land  2000  1 tankōbon Bitch’s Life  2001  1 iliustracija Kochira Katsushika-ku Kameari Kōen-mae Hashutsujo  2006  One-shot, omake Cross Epoch  2006  One-shot Dr. Mashirito Abale-chan (Dr. MASHIRITO ABALEちゃん)  2007  One-shot žurnale „Monthly Shōnen Jump“ Sachi-chan Gū!! (さちえちゃんグー!!)  2008  One-shot žurnale „Jump SQ.“, bendraautoris Masakazu Katsura Jiya  2009–2010  3 skyriai žurnale „Weekly Young Jump“, iliustracijų autorius – Masakazu Katsura

 Išnašos 

Kategorija:Japonijos menininkai
Kategorija:Manga kūrėjai